b'\n_START_ARTICLE_\nDagen for F\xc3\xa6drelandets Beskyttere\n_START_PARAGRAPH_\nDagen for F\xc3\xa6drelandets Beskyttere (russisk: \xd0\x94\xd0\xb5\xd0\xbd\xd1\x8c \xd0\xb7\xd0\xb0\xd1\x89\xd0\xb8\xd1\x82\xd0\xbd\xd0\xb8\xd0\xba\xd0\xb0 \xd0\x9e\xd1\x82\xd0\xb5\xd1\x87\xd0\xb5\xd1\x81\xd1\x82\xd0\xb2\xd0\xb0, tr. Den zasjtjitniki Otetjestva) er en officiel m\xc3\xa6rkedag i Rusland og nogle dele af det tidligere Sovjetunionen. Den fejres i Rusland \xc3\xa5rligt d. 23. februar og har siden 2002 v\xc3\xa6ret en fridag.\n_START_SECTION_\nBaggrund\n_START_PARAGRAPH_\nD. 23. februar 1918 blev soldater for f\xc3\xb8rste gang rekrutteret i st\xc3\xb8rre omfang i Petrograd og Moskva, hvilket f\xc3\xb8rte til sejre mod det Tyske Kejserrige ved Pskov og Narva. Rekrutteringsdekretet blev dog udsendt allerede 25. januar 1918. Dagen blev i 1922 af Vladimir Lenin gennem Ordre nr. 95 indf\xc3\xb8rt som m\xc3\xa6rkedag, men ikke fridag, under navnet Den R\xc3\xb8de H\xc3\xa6rs Dag. Dette hed den indtil 1949, hvor den skiftede navn til Dagen for den sovjetiske h\xc3\xa6r og s\xc3\xb8v\xc3\xa6rnet. Dagen var en af Sovjetunionens vigtigste m\xc3\xa6rkedage, indtil dagen blev afskaffet sammen med Sovjetunionen i 1991.\n_START_SECTION_\nRusland\n_START_PARAGRAPH_\nI Rusland blev dagen genindf\xc3\xb8rt under det nuv\xc3\xa6rende navn i 2002. Den bruges nu til fejring af den russiske h\xc3\xa6r og er en fridag.\n_START_SECTION_\nUkraine\n_START_PARAGRAPH_\nI 1999 besluttede det ukrainske parlament at genindf\xc3\xb8re dagen. D. 24. august 2014 afskaffede pr\xc3\xa6sident Petro Porosjenko dagen igen, da han efter eget udsagn ikke mente, at Ukraine skulle fejre andre landes h\xc3\xa6re. I stedet blev d. 14. oktober udk\xc3\xa5ret som Dagen for Ukraines Beskyttere, der i forvejen er de ukrainske kosakkers dag, samt \xc3\xa5rsdagen for rejsningen af UPA. Dagen er en fridag.\n_START_SECTION_\nKasakhstan\n_START_PARAGRAPH_\nI Kasakhstan fejres Dagen for F\xc3\xa6drelandets Beskyttere (kasakhisk: \xd0\x9e\xd1\x82\xd0\xb0\xd0\xbd \xd2\x9b\xd0\xbe\xd1\x80\xd2\x93\xd0\xb0\xd1\x83\xd1\x88\xd1\x8b \xd0\xba\xd2\xaf\xd0\xbd\xd1\x96) d. 7. maj. P\xc3\xa5 denne dag i 1992 blev den kasakhstanske h\xc3\xa6r dannet.'